[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000006", "text": "Bob mis, dewisir teitlau newydd drwy bleidlais. Bydd y teitlau ar gael fel eLyfr neu/ac eLyfr Llafar drwy gwasanaeth Borrowbox eich llyfrgell yng Nghymru, neu gallwch ymuno efo\u2019ch copi printiedig. Bydd y grwp yn trafod un teitl Cymraeg ac un teitl Saesneg bob mis, ac yn annog trafodaeth \u2018hanner ffordd\u2019, a thrafodaeth olaf ar ddiwedd y mis."}, {"text_idx": "#000007", "text": "Mae i grwpiau darllen nifer o fuddion cadarnhaol, o ehangu gorwelion darllen i wella sgiliau cyfathrebu yn wyrthiol, a hefyd teimlo\u2019n gysylltiedig drwy ddarllen ar y cyd. Mae llawer mwy o fuddion, gan gynnwys:"}, {"text_idx": "#000008", "text": "Gall ymuno a\u0302 grwp darllen helpu ehangu eich darllen, gan y byddwch yn cael eich temtio i geisio gwahanol fathau o lyfrau na fyddech wedi eu dewis eich hunan o angenrheidrwydd.\nGall clwb llyfrau fod yn ffordd wych o \u2018deithio\u2019 a gwerthfawrogi diwylliannau eraill \u2013 nid drwy\u2019r llyfrau eu hunain ond hefyd drwy aelodau eraill o gefndiroedd gwahanol.\nMae cymryd rhan mewn trafodaethau grwpiau darllen yn gwella sgiliau cyfathrebu, technegau gwrando a gwerthfawrogi gwahanol safbwyntiau a dulliau mynegiant.\nMae clwb llyfrau yn seiat gymdeithasol wych ac yn cynnig llawer o gyfleon i gwrdd ac i wneud ffrindiau gyda phobl newydd o bob cefndir."}, {"text_idx": "#000009", "text": "Ewch i wefan eich awdurdod llyfrgell leol ar \u2018Ffeindio\u2019ch Llyfrgell Leol\u2019, a dewch o hyd i grw\u0302p darllen sy\u2019n gyfagos:"}, {"text_idx": "#000011", "text": "Mae darllen er mwyn pleser yn bwysicach i ddatblygiad meddyliol plant na lefel addysg eu rhieni ac yn factor mwy grymus o ran cyrhaeddiant mewn bywyd na chefndir economaidd-gymdeithasol. Mae clybiau darllen Chatterbooks yn helpu plant i greu yr arfer o ddarllen drwy gydol eu bywydau."}, {"text_idx": "#000012", "text": "Dechreuodd Chatterbooks yn 2001 a hwn bellach yw\u2019r rhwydwaith mwyaf o grwpiau darllen plant. Mae\u2019r Reading Agency yn amcangyfrif bod bron i 9,000 o blant yn perthyn i grwpiau Chatterbooks, sydd yn cael eu cynnal mewn llyfrgelloedd ac ysgolion er mwyn ennyn trafodaeth ac annog plant i fwynhau darllen. Mae\u2019r grwpiau yn cael eu cynnal gan lyfrgellwyr, athrawon, cynorthwywyr dysgu neu wirfoddolwyr \u2013 unrhyw un sydd ar da\u0302n dros ddarllen. Model hyblyg yw Chatterbooks a all gael ei ddefnyddio gyda plant o 4 hyd at 12, ar gyfer pob lefel gallu gwahanol ac mewn grwpiau wedi\u2019u targedi\u2019n benodol neu rai cymysg."}, {"text_idx": "#000013", "text": "Am adnoddau rhad ac am ddim ac er mwyn cofrestru gyda rhwydwaith Chatterbooks, ewch i wefan Chatterbooks."}, {"text_idx": "#000014", "text": "Sut i gynnal clwb darllen Chatterbooks"}, {"text_idx": "#000015", "text": "Bydd angen man cyfarfod, cynllun i\u2019r sesiynau, a llyfrau i\u2019r plant eu benthyg. Mae\u2019r Reading Agency yn cynnig paciau gweithgaredd llawn syniadau i\u2019w defnyddio mewn sesiynau Chatterbooks, i\u2019w lawrlwytho yn rhad ac am ddim bob mis, yn ogystal a\u0302 rhestri llyfrau wedi\u2019u cymeradwyo ar wahanol thema\u0302u. Dylai pob sesiwn bara o leiaf 40 munud (mae llawer o glybiau Chatterbooks yn cwrdd am 1 hyd at 1.5 awr). Gallech ddilyn ein hawgrym yngly\u0302n ag amlinelliad sesiwn."}, {"text_idx": "#000016", "text": "Fel arfer mae 10 i 15 o blant mewn clwb Chatterbooks. Mewn cyd-destun llyfrgell bydd clwbiau darllen Chatterbooks yn cyfarfod yn fisol yn aml. Mewn cyd-destun ysgol bydd y clybiau\u2019n cyfarfod bob wythnos neu bob pythefnos."}, {"text_idx": "#000018", "text": "Cyngor ar gyfer eich clwb Chatterbooks"}, {"text_idx": "#000019", "text": "Dyma pum awgrym da ar gyfer bwrw ati gyda\u2019ch clwb:"}, {"text_idx": "#000020", "text": "Prynwch gist offer arweinydd grw\u0302p Chatterbooks, neu fuddsoddwch mewn diwrnod hyfforddiant i staff.\nCofrestrwch ar rwydwaith Chatterbooks: darllenwch y cylchlythyr, rhannwch awgrymiadau a syniadau a dewch i wybod rhagor am lyfrau plant newydd a chynhigion cyhoeddwyr.\nOs mai clwb ysgol ydych, cysylltwch a\u0302\u2019ch llyfrgell leol a\u2019ch Gwasanaeth Llyfrgell i Ysgolion er mwyn cynllunio beth allwch chi ei wneud gyda\u2019ch gilydd.\nGwnewch yn siwr bod amrywiaeth o weithgareddau ar gael ar gyfer pob cyfarfod (chwiliwch am y pecynnau gweithgaredd yn o\u0302l pwnc a hywyddiadau cyhoeddwyr).\nGofynwch i\u2019r plant beth maent am ei ddarllen a siarad amdano \u2013 eu clwb nhw yw Chatterbooks!"}, {"text_idx": "#000021", "text": "Ewch i wefan y Reading Agency er mwyn gweld cwestiynau cyffredin a sut i ddechrau Clwb Chatterbooks:"}]